Document ID: 31997R1956

ΚΑΝΟΝΙΣΜΟΣ (ΕΚ) αριθ. 1956/97 ΤΗΣ ΕΠΙΤΡΟΠΗΣ της 8ης Οκτωβρίου 1997 για παρέκκλιση και τροποποίηση του κανονισμού (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 6 παράγραφος 7 και το άρθρο 22α παράγραφος 3,
Εκτιμώντας:
ότι, λόγω της αδυναμίας της καταναλώσεως βοείου κρέατος που διαπιστώνεται επί του παρόντος επί ορισμένων αγορών της Κοινότητας, συνεχίζει να υφίσταται σημαντική πτώση των τιμών στον τομέα 7 ότι για την κατάσταση αυτή απαιτούνται μέτρα στήριξης για ορισμένες ποιότητες 7
ότι για το σκοπό αυτό πρέπει να προβλεφθούν ορισμένες παρεκκλίσεις από τις διατάξεις του κανονισμού (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1304/97 (4), για τους διαγωνισμούς που προκηρύχθηκαν για το τέταρτο τρίμηνο 1997 7
ότι, για να διαδραματίσει η παρέμβαση πλήρως το ρόλο της μετά από τη σοβαρή κατάσταση που επικρατεί στην αγορά, πρέπει να διευρυνθεί ο κατάλογος των επιλέξιμων ποιοτήτων ο οποίος προβλέπεται στο Ηνωμένο Βασίλειο και στην Ιρλανδία 7
ότι, μετά τη χαμηλή ζήτηση κατά την περίοδο αυτή του έτους για ορισμένα ολιγότερο εκλεκτά κομμάτια, όπως η λάπα, πρέπει να επιτραπεί και η αγορά στην παρέμβαση των μπροστινών τετάρτων του τύπου pistola που περιλαμβάνουν τη λάπα 7 ότι πρέπει να προβλεφθούν σαφώς οι όροι αποδοχής των μπροστινών τετάρτων 7
ότι, κατόπιν της αγοράς στην παρέμβαση εμπρόσθιων τεταρτημορίων, πρέπει να καθοριστεί η τιμή των προϊόντων αυτών με βάση την τιμή σφαγίου 7
ότι, κατ' εξαίρεση, δεν εφαρμόσθηκε το ανώτατο όριο που προβλέπεται στο άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93 7 ότι πρέπει να επανέλθουμε προοδευτικά στο όριο βάρους που είχε αρχικά προβλεφθεί 7
ότι, μετά τη δυσχερή κατάσταση που αντιμετωπίζει ο τομέας του βοείου κρέατος, πρέπει να διατηρηθεί προσωρινά το αναθεωρημένο ποσό της μηνιαίας προσαύξησης που εφαρμόζεται στη μέση τιμή της αγοράς και χρησιμεύει για να καθοριστεί η ανώτατη τιμή αγοράς 7
ότι μετά από την πείρα που αποκτήθηκε, πρέπει να προσαρμοστούν οι προδιαγραφές που εφαρμόζονται στα σφάγια, τα μισά σφάγια και τα τεταρτημόρια προκειμένου να ληφθούν υπόψη ορισμένες λεπτομέρειες που αφορούν την εξακρίβωση των κρεάτων με κόκαλα από τα οποία θα αφαιρεθούν τα κόκαλα, προκειμένου να παραλειφθούν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από το άρθρο 4 παράγραφος 1 πρώτο εδάφιο του κανονισμού (ΕΟΚ) αριθ. 2456/93, τα επιπλέον προϊόντα τα οποία μπορούν να αγορασθούν στην παρέμβαση, αν και δεν αναγράφονται στο παράρτημα ΙΙΙ του εν λόγω κανονισμού είναι τα εξής:
ΗΝΩΜΕΝΟ ΒΑΣΙΛΕΙΟ:
Μεγάλη Βρετανία
- κατηγορία C, κλάση U3 και κλάση U4,
- κατηγορία C, κλάση O3 και κλάση O4,
Βόρεια Ιρλανδία
- κατηγορία C, κλάση O3 και κλάση O4.
ΙΡΛΑΝΔΙΑ
- κατηγορία C, κλάση O4.
Η διαφορά μεταξύ της τιμής παρέμβασης της ποιότητας R3 και O4 καθορίζεται σε 30 Ecu ανά 100 χιλιόγραμμα.
Ο συντελεστής που χρησιμοποιείται για τη μετατροπή των προσφορών που έχουν υποβληθεί για την ποιότητα R3 σε προσφορές για την ποιότητα O4 καθορίζεται σε 0,914 (μέσο επίπεδο της κλάσης).
2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 2456/93:
α) δεν μπορούν να αγορασθούν στην παρέμβαση τα σφάγια και τα μισά σφάγια ευνουχισμένων ζώων που έχουν εκτραφεί στο Ηνωμένο Βασίλειο, ηλικίας άνω των τριάντα μηνών 7
β) μπορούν να αγορασθούν στην παρέμβαση:
- τα μπροστινά τέταρτα που λαμβάνονται με ευθεία τομή στην πέμπτη πλευρά και προέρχονται από σφάγια ή μισά σφάγια που αναφέρονται στην εν λόγω παράγραφο 7 οι τιμές των εμπροσθίων τετάρτων προκύπτουν από την τιμή του σφαγίου εφαρμόζοντας συντελεστή 0,80,
- τα μπροστινά τέταρτα με την αντίστοιχη λάπα, που λαμβάνονται με τομή pistola στην πέμπτη πλευρά, που προέρχονται από σφάγια ή μισά σφάγια που αναφέρονται στην εν λόγω παράγραφο και προορίζονται για να τους αφαιρεθούν τα κόκαλα σύμφωνα με τον τίτλο ΙΙ 7 οι τιμές των εμπροσθίων τετάρτων προκύπτουν από την τιμή του σφαγίου εφαρμόζοντας συντελεστή 0,68.
3. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, το βάρος των σφαγίων που αναφέρονται στην ανωτέρω διάταξη δεν υπερβαίνει τα 360 χιλιόγραμμα.
4. Κατά παρέκκλιση από το άρθρο 14 παράγραφος 1 του κανονισμού (ΕΟΚ) αριθ. 2456/93:
α) στην πρώτη φράση, η προσαύξηση που εφαρμόζεται στη μέση τιμή αγοράς ανέρχεται σε 14 Ecu ανά 100 χιλιόγραμμα βάρους σφαγίου 7
β) στη δεύτερη φράση, η προσαύξηση που εφαρμόζεται στη μέση τιμή αγοράς ανέρχεται σε 7 Ecu ανά 100 χιλιόγραμμα βάρους σφαγίου.
5. Κατά παρέκκλιση από το άρθρο 17 του κανονισμού (ΕΟΚ) αριθ. 2456/93, όταν η ανάληψη περιορίζεται στα μπροστινά τέταρτα, αυτά πρέπει να παρουσιάζονται μαζί με το αντίστοιχο πισινό τέταρτο για να γίνουν αποδεκτά από τον οργανισμό παρεμβάσεως ώστε να είναι δυνατόν να ελεγχθεί το ανώτατο βάρος, η παρουσίαση και η ταξινόμηση του σφαγίου από το οποίο προέρχονται.
Εντούτοις, όταν έχει προηγηθεί έλεγχος των μπροστινών και πισινών τετάρτων με τους όρους που αναφέρονται στην παράγραφο 3 του εν λόγω άρθρου, τα μπροστινά τέταρτα που έχουν γίνει αποδεκτά με τον προηγούμενο έλεγχο μπορούν να παρουσιασθούν χωρίς το πισινό τέταρτο για να ληφθούν οριστικά στο κέντρο παρεμβάσεως, αφού όμως έχουν μεταφερθεί με σφραγισμένο μέσο μεταφοράς.
6. Κατά παρέκκλιση από το σημείο 2 στοιχείο γ) του παραρτήματος V του κανονισμού (ΕΟΚ) αριθ. 2456/93, κατά την έννοια του παρόντος κανονισμού, νοούνται ως μπροστινά τέταρτα:
- τεμαχισμός του σφαγίου αφού κρυώσει εντελώς και υπό τις συνθήκες που αναφέρονται στο σημείο 5,
- ευθεία τομή στην πέμπτη πλευρά ή,
- τομή pistola στην πέμπτη πλευρά μαζί με την αντίστοιχη λάπα.
7. Κατά παρέκκλιση από την πρώτη παράγραφο του σημείου 1.2.8 «Λάπα παρέμβασης» του παραρτήματος VII του κανονισμού (ΕΟΚ) αριθ. 2456/93, όταν το μπροστινό τέταρτο λαμβάνεται με τομή pistola, αφαιρείται όλη η λάπα από το μπροστινό τέταρτο pistola στο ύψος της πέμπτης πλευράς.
Άρθρο 2
Στο παράρτημα V του κανονισμού (ΕΟΚ) αριθ. 2456/93, η τελευταία φράση της παραγράφου 3 αντικαθίσταται από την εξής:
«Με την επιφύλαξη των διατάξεων του άρθρου 17 παράγραφος 5, του παρόντος κανονισμού, ο υπερζωκότας πρέπει να είναι άθικτος.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται στους διαγωνισμούς που προκηρύσσονται κατά τους μήνες Οκτώβριο, Νοέμβριο και Δεκέμβριο 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Οκτωβρίου 1997.

Labels: 3
17